सनराइजर्स हैदराबाद की टीम शनिवार को राइजिंग पुणे सुपरजाएंट के सामने होगी। लगातार दो मैच जीतने के बाद सनराइजर्स आत्मविश्वास से लबरेज हैं और ऐसे में पुणे के लिए उसे हराना आसान नहीं होगा। इसी सप्ताह की शुरुआत में सनराइजर्स ने किंग्स इलेवन पंजाब और दिल्ली डेयरडेविल्स को अपने घर में मात दी थी। हैदराबाद का यह घर से बाहर तीसरा मैच है। इससे पहले वह घर से बाहर खेले गए अपने दोनों मैच हार चुकी है।